ফিনাইল খেয়ে গণ আত্মহত্যার চেষ্টা ২৫ জন রূপান্তরকামীর

ওয়েবডেস্ক- মধ্যপ্রদেশে (Madhya Pradesh) ভয়ঙ্কর কাণ্ড। একসঙ্গে ফিনাইল (Phenyl) খেয়ে আত্মহত্যার চেষ্টা করলেন ২৫ জন রূপান্তরকামী। বুধবার মধ্যপ্রদেশের ইন্দোরে এই ঘটনা ঘটেছে। স্থানীয় একটি হাসপাতালে ভর্তি তারা। কী কারণে এই ঘটনা তা খতিয়ে দেখছে পুলিশ।

সকলেই ইন্দোরের (Indoor) মহারাজা যশবন্তরাও হাসপাতালে চিকিৎসাধীন বলে পুলিশ জানিয়েছে। হাসপাতাল সুপার ডা. বসন্ত কুমার নিঙ্গাওয়াল জানিয়েছেন, হাসপাতালে ২৫ জন রূপান্তরকামী সম্প্রদায়ের মানুষ ভর্তি হয়েছেন। তাদের চিকিৎসা চলছে। তারা একসঙ্গে ফিনাইল খেয়ে নিয়েছে বলে দাবি। তবে এখনই এই বিষয়ে নিশ্চিত করে কিছু বলা যাবে না। তবে কারুর অবস্থা গুরুতর নয়। কেন ২৫ জন গণ আত্মহত্যার সিদ্ধান্ত নিলেন তা এখনও স্পষ্ট নয়।

আরও পড়ুন- ‘ট্রাম্পকে ভয় পান মোদি’, কটাক্ষ রাহুলের

অতিরিক্ত ডেপুটি পুলিশ কমিশনার রাজেশ দন্ডোটিয়া (Additional Deputy Commissioner of Police Rajesh Dandotia) বলেন, ঘটনার তদন্ত শুরু হয়েছে। তদন্তের পরেই জানা যাবে ওই সম্প্রদায়ের মানুষেরা কী খেয়ে আত্মহত্যার সিদ্ধান্ত নিয়েছিলেন। আর কেনই বা তারা হঠাৎ এই কাজ করতে গেলেন।

তদন্তকারী আরও এক পুলিশকর্তা জানান, এই ঘটনাটি ট্রান্সজেন্ডার সম্প্রদায়ের দু’টি স্থানীয় গোষ্ঠীর মধ্যে বিরোধের সঙ্গেও সম্পর্কিত হতে পারে। তবে পুরোটাই তদন্তসাপেক্ষ্য।

দেখুন আরও খবর-